CELEX: 32016D2316
Language: lv
Date: 2016-12-16 00:00:00
Title: Komisijas Īstenošanas lēmums (ES) 2016/2316 (2016. gada 16. decembris), ar ko groza Īstenošanas lēmumu (ES) 2015/1849 par tādiem pasākumiem attiecībā uz konkrētiem Ganas izcelsmes dārzeņiem, kas vajadzīgi, lai novērstu kaitīgu organismu ievešanu un izplatīšanos Savienībā

20.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 345/66
            
         KOMISIJAS ĪSTENOŠANAS LĒMUMS (ES) 2016/2316
   (2016. gada 16. decembris),
   ar ko groza Īstenošanas lēmumu (ES) 2015/1849 par tādiem pasākumiem attiecībā uz konkrētiem Ganas izcelsmes dārzeņiem, kas vajadzīgi, lai novērstu kaitīgu organismu ievešanu un izplatīšanos Savienībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta trešo teikumu,
   tā kā:
   
               (1)
            
            
               Ar Komisijas Īstenošanas lēmumu (ES) 2015/1849 (2) aizliedz Savienības teritorijā ievest Ganas izcelsmes Capsicum L., Lagenaria Ser., Luffa Mill., Momordica L. un Solanum L., izņemot S. lycopersicum L. ģints augus, izņemot to sēklas.
            
         
               (2)
            
            
               Šā aizlieguma termiņš ir ierobežots. To piemēro līdz 2016. gada beigām. 2016. gada septembrī Ganā veiktajā revīzijā konstatēja, ka trūkumi šīs trešās valsts fitosanitārā eksporta sertificēšanas sistēmā aizvien pastāv. Tāpēc ir lietderīgi pagarināt šo aizliegumu līdz 2017. gada 31. decembrim.
            
         
               (3)
            
            
               Tādēļ Īstenošanas lēmums (ES) 2015/1849 būtu attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma (ES) 2015/1849 2. pantu aizstāj ar šādu:
   
      “2. pants
      Lēmuma 1. pantu piemēro līdz 2017. gada 31. decembrim.”
   
   2. pants
   Šis lēmums ir adresēts dalībvalstīm.
   
      Briselē, 2016. gada 16. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2015. gada 13. oktobra Īstenošanas lēmums (ES) 2015/1849 par tādiem pasākumiem attiecībā uz konkrētiem Ganas izcelsmes dārzeņiem, kas vajadzīgi, lai novērstu kaitīgu organismu ievešanu un izplatīšanos Savienībā (OV L 268, 15.10.2015., 33. lpp.).